als_Latn dik_Latn sag_Latn
Nuk kanë mbetur as një javë para 11 qershorit kur tre kandidatët për kryeministër të Kosovës, (Hoti, Haradinaj dhe Kurti) do t’i shtyjnë forcat për të matu besimin e tyre tek qytetaret e Kosovës por edhe jashtë saj.
Kandidati për kryeministër nga koalicioni LDK-AKR-Alternativa është dr. Avdullah Hoti i cili për agjencinë e lajmeve “Presheva Jonë”, fushatën parazgjedhore e ka cilësuar të mirë dhe demokratike duke u zotuar se me fitoren e LDK-së, koalicionit të tyre, “nuk do të lejojë që shtetin dhe shoqërinë e Kosovës ta mbizotërojë të fortit dhe muskujt”.
“Në qeverisjen e këtij koalicioni do të ketë rend dhe ligj për të gjithë qytetarët e Kosovës” ka thënë ne vazhdim Avdullah Hoti.
Dr.Hoti si kryeministri i ardhshëm i Kosovës për qytetarët e Luginës së Preshevës, ai siguron barazi dhe trajtim të njëjtë të qytetarëve të Luginës si në të bërit biznes, si në shëndetësi, pjesëmarrje nëpër projekte zhvillimore dhe trajtim të veçantë të të rinjve që studiojnë në Republikën e Kosovë.
Duke folur për situatën në Luginën e Preshevës ai ka kërkuar nga autoritet serbe në Beograd që të heqin dorë nga politikat diskriminuese.
“Rruga e Serbisë për në BE kalon me njohjen e Kosovës dhe përmes Preshevës, kuptohet respektimi i të drejtave legjitime të shqiptarëve në ketë pjesë të Evropës. Serbia nuk ka të drejtë të kërkoj ato të drejta për serbët e Kosovës, kur aty ju mohon shqiptareve në Luginë?!..” ka nënvizuar z.Hoti.
“Pike qendrore është involvimi i gjithë shqiptarëve ne rajon në politikat e përgjithshme qe i kemi ne. Konfirmimi i marrëdhënie vëllazërore me Shqipërinë dhe gjithë shqiptarët në Ballkan janë prioritet dhe angazhimi i yni parësor komfor programit tonë.” ka shtuar dr.Hoti.
“Ne kemi programin më të mirë dhe kemi me i adresuar dhe shqyrtuar kërkesat e shqiptarëve të Luginës se Preshevës në mënyre serioze nga qeveria e jone e ardhshme. Sidoqoftë LDK bashke me partitë aleate në koalicion ka programin me te mire dhe me serioz sa i përket angazhimit të qeverisë sonë në Luginën e Preshevës”.
Ndërsa lidhur me rolin e diasporës edhe vendin e që e ka në të ardhmen në qeverinë e Kosovës, në fund z.Hoti ka pohuar se: “padyshim kjo pjesë e popullatës sonë të njohur me emrin si diasporë do ta ketë vendin meritor në institucionet tona. Por edhe qeveria jonë e ardhshme do te merret më shumë me ta. Po ashtu diaspora ka pjesën e veçante në programet tona për të ndihmuar ata për integrime në perëndim dhe ruajtjen e gjuhës, mbajtjen e lidhjeve me vendlindjen, duke ju mundësuar atyre të investojnë përmes bizneseve te ndryshme në atdhe për ndërtimin e lagjes, fshatit, qytetit dhe vendit te tyre..”
als_Latn als_Latn als_Latn als_Latn als_Latn als_Latn als_Latn als_Latn als_Latn